Ła rejon eclexiastica o rejon eclexiastega xe na istitusion de ła catołega, regołada dal Codaxe de dirito canonico inte i canoni 433 e 434, che ragrupa pì provinse eclexiastiche e/o diocexi diretamente sojete a ła Santa Sede tra łore renti. El fin de ła rejon eclesiastica xe de favorir ła cooperasion tra i vescovi de diocexi renti inte el łimite de łe atività che no łe sia de conpetensa direta de ła Confarensa episcopałe. Farle o disfarle łe rejon eclexiastiche cusita come ła modifega dei confini xe de conpetensa de ła Santa Sede. L'istituto de ła rejon eclexiastica se dopara inte i paexi co on grando nùmaro de diocexi: Itałia, Canada, Stati Unii, Mèsego, Braxiłe. Fin al 2004 anca ła Cexa catołica in Fransa jera sudivisa in rejon eclexiastiche, ciamae , nasue inte el 1961 e uncò scancełade. Łe baxi legałi łe xe inte el Codex Iuris Canonisi del 1983 in Can. 433 e 434 inserii: Se se vede che cade, ła Santa Sede, spesalmente inte łe nasion co on gran numaro de cexe, se połe unir ła provinsa co łe provinse renti, so sujerimento de ła Conferensa Epicopałe inte łe rejon eclexiastiche. Ła rejon eclexiastega ła połe devegner na anima xuridega. Ła Convension dei vescovi de na rejon eclexiastega ga el conpito de promovare ła coperasion e l'asion pastorałe comune inte ła rejon; anca se, łe Autorità del Pato date inte i canoni de sto Codaxe no łe ga dirito a sta Convension a manco che alguni dei łori poderi i sia stai de fato concesi da ła Santa Sede. La Cexa catołica romana in Italia xe sudivixa in 16 rejon eclexiastiche co on totałe de sirca 40 provinse eclexiastiche. Al de fora de l'Italia fin oncò no xe sta stabiłia nisuna rejon da ła cexa. Da no sbajarse che xe difarenti łe rejon eclexiastiche co łe rejon drento ste qua i singołi vescovai i połe esare divixi.